Anexa nr. 1 la HCL nr. \_\_\_\_din\_\_\_\_\_\_2020

**STATUTUL COMUNEI PIANU**

**JUDEŢUL ALBA**

 ***ART.1.*** În conformitate cu prevederile art. 104 alin. (1) lit. a) din O.U.G. nr. 57/2019 privind Cod Administrativ, Consiliul Local al Comunei Pianu, jud. Alba aprobă prezentul statut.

 ***ART.2.*** Comuna Pianu este unitate administrativ – teritorială de bază, care cuprinde populaţia rurală reunită prin comunitate de interese şi tradiţii.

 Comuna este alcătuită din 5 sate, după cum urmează: Pianu de Jos, Pianu de Sus, Strungari, Purcăreți, Plai.

 Orice modificare a limitei administrativ – teritoriale se poate efectua numai în temeiul legii.

 Satul de reşedinţă este Pianu de Sus în care îşi au sediul autorităţile administraţiei publice locale şi sunt grupate celelalte autorităţi şi instituţii publice reprezentative pentru comună.

 Colectivitatea asupra căreia îşi exercită autoritatea consiliul local, primarul comunei şi primăria, cuprinde totalitatea locuitorilor care trăiesc şi au domiciliul stabil în comuna Pianu, sau îşi desfăşoară activitatea pe teritoriul comunei.

 ***ART.3.*** Din punct de vedere geografic, comuna Pianu, jud. Alba, este situată în S-V județului, având vecini după cum urmează: în N Vințu de Jos, în E comuna Săsciori, în V comuna Saliște și în S orașul Cugir.

 Comuna Pianu se compune din următoarele sate: Pianu de Jos, Pianu de Sus, Strungari, Purcareti si Plaiuri, distanta până la reședința de județ este de 25 km.

 Comuna, cu o suprafata de totală de 12.267 ha, din care, intravilan 450 ha, extravilan 11.817 ha, este asezată de-a lungul văii râului Pian care curge de le Sud spre Nord și se varsă în Mureș pe teritoriu administrativ al comunei Vințu de Jos.

 In partea de Nord a comunei este o zonă de șes, pe masură ce se înaintează spre Sud de la ieșirea din satul Pianu de Jos până la satul Stungari zona este colinară acoperită de păduri de foioase.

 Satele Purcăreți și Plaiuri sunt într-o zona mai înaltă, punctele culminante fiind Măgura și Tomnatec care ajung la poalele masivului Șurianu la cota de aproximativ 1500 – 1700 m, pe raza comunei se mai găsesc următoarele cursuri de ape: Valea Pienel, pârâul Trunchiului, Valea Măcui, pârâul Leii, pârâul Mirioanei, Valea Hotarului, Valea de Sebeș, pârâul Lișca.

 ***ART.4.*** În fiecare an în comuna Pianu se desfășară evenimente cu specific local, sub denumirea, Fiii satului; Ziua Eroilor; Turneul de golf „Paul Tomița”; Hramul Mănăstirii „Sfântul Ioan Botezătorul”; Sfințirea stânilor de la Recea; Cârnilejul Sașilor; Ziua de 1 Decembrie.

 ***ART.5.*** Pe raza comunei Pianu sunt construite mai multe biserici, din care o parte sunt monumente istorice, distribuite astfel:

* Satul Pianu de Sus – Biserica de lemn „Cuvioasa Paraschiva”, Biserica Ortodoxă „Buna Vestire”, Biserica Ortodoxă „Nașterea Sf. Ioan Botezătorl”;
* Satul Pianu de Jos – Biserica Ortodoxă „Sfântul Ioan Botezătorul”, Ansamblul Bisericii Evanghelice
* Satul Strungari – Biserica Ortodoxă „Sf. Dimitrie”, Mănăstirea „Tăierea Capului Sfântului Ioan Botezătorul”
* Satul Purcăreți – Biserica Ortodoxă „Pogorârea Sf Duh”, Paraclisul Ortodox de vară „Sfânta Treime” Recea.

 ***ART.6.*** În comuna Pianu funcţionează trei şcoli gimnaziale, o școlă primară și trei grădinițe. Rețeaua școlară este aprobată annual prin Hotărâre de Consiliu Local.

 De asemenea, în comuna Pianu funcţionează două Cămine Culturale, precum şi Biblioteca publică locală din satul Pianu Sus.

 ***ART.7.*** În comuna Pianu funcţionează trei cabinete medicale individuale – medici de familie, unul în Pianu de Jos și două în Pianu de Sus. Personalul de specialitate este format din: trei medici şi trei cadre cu studii medii, care asigură asistenţa primară la nivelul localităţilor și un asistent medical comunitar al UAT Comuna Pianu.

Activitatea medicală se desfăşuară în cele trei cabinete medicale situate în localitățile menționate dintre care, unul aparţinând domeniului public al comunei Pianu, iar celelalte două, domeniului privat.

 ***ART.8.*** Populaţia comunei Pianu este de 3.564 locuitori, cu un număr de 1.304 gospodării și 1.249 de locuințe.

 Localitatea de reşedinţă este satul Pianu de Sus şi este amplasat la 25 km de municipiul Alba Iulia, jud. Alba.

 ***ART.9.*** Pe teritoriul comunei îşi desfăşoară activitatea mai multe societăţi comerciale în număr de, două farmacii, o agenţie poştală, Ocolul Silvic Valea Pianului RA, Consiliul Local, Primăria comunei şi Postul de Poliţie din satul Pianu de Sus.

 ***ART.10.*** Toate instituţiile social-culturale care funcţionează pe raza administrativ – teritorială a comunei Pianu sunt sub autoritatea Consiliului Local al comunei Pianu, jud. Alba.

 ***ART.11.*** Căile de comunicaţii existente pe teritoriul comunei Pianu se compun din drumuri judeţene, acces Autostradă, drumuri comunale şi drumuri agricole de exploatație, din care majoritatea sunt pietruite.

 ***ART.12.*** Activităţile economice specifice comunei sunt: comerţ, prestări servicii diverse, cu preponderenţă în domeniul exploatării terenurilor agricole, creşterea animalelor şi altele.

 ***ART.13.*** Serviciile publice ale comunei se organizează de către consiliul local, în principalele domenii de activitate, potrivit specificului şi nevoilor locale, cu respectarea prevederilor legale şi în limita mijloacelor financiare de care dispune.

 Consiliul local aprobă regulamentele de organizare şi funcţionare a serviciilor publice, stabileşte competenţele, atribuţiile şi salarizarea personalului, în condiţiile prevazute de lege şi regulamente. Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

 Personalul din serviciile publice locale şi aparatul consiliului au statut de funcţionar public şi nu poate fi membru al unui partid politic sau al unei formaţiuni politice.

 ***ART.14.*** Rangul satului Pianu de Sus, jud. Alba, sat de reşedinţă al comunei Pianu este de rangul IV, în conformitate cu prevederile Legii nr. 351/2001 privind aprobarea Planului de amenajare a teritoriului naţional – Sectiunea a-IV-a – Reţeaua de localităţi. Trecerea localităţilor de la un rang la altul se face prin lege, la propunerea consiliului local, cu consultarea populaţiei prin referendum şi a instituţiilor implicate.

 ***ART.15.*** Autorităţile Administraţiei Publice Locale sunt Consiliul Local şi Primarul. Consiliul local este autoritatea deliberativă iar primarul este autoritatea executive conform OUG Nr. 57/2019

 Autorităţile administraţiei publice locale îşi desfăşoară activitatea în sediul Primăriei comunei Pianu, sat Pianu de Sus. Consiliul Local al comunei Pianu s-a constituit la data de 22.06.2016 în urma organizării alegerilor locale din data de 05.06.2016 şi are următoarea componenţă:

|  |  |  |
| --- | --- | --- |
| Nr. Crt. | Numele și prenumele | Apartenența politică |
| 1 | Voisan Lazăr - viceprimar | UNPR |
| 2 | Candroiu Ana - Consilier | PNL |
| 3 | Ciucur Viorel - Consilier | PNL |
| 4 | Dobra Marius Ioan - Consilier | PNL |
| 5 | Voisan Ana Maria - Consilier | ALDE |
| 6 | Marghitan Valeriu Mircea - Consilier | PSD |
| 7 | Muntiu Ioan - Consilier | PNL |
| 8 | Padean Ioan - Consilier | PNL |
| 9 | Savu Gheorghe Petru - Consilier | ALDE |
| 10 | Timariu Dan Nicolae - Consilier | PNL |
| 11 | Tomusca Ioan - Consilier | PSD |
| 12 | Trif Florin - Consilier | PSD |
| 13 | Voisan Ovidiu Adam - Consilier | PSD |

 ***ART.16.*** Persoanelor fizice române sau străine cu merite deosebite pe plan politic, economic, social, cultural și sportive, precum şi altor persoane importante pe plan local, li se atribuie titlul de ˮCetăţean de onoare ˮ.

 Criteriile pe pe baza cărora se poate acorda titlul de ˮCetăţean de onoareˮ sunt:

* reprezentarea demnă a intereselor generale ale colectivităţii în organele central şi locale ale puterii şi contribuţii deosebite la dezvoltarea unor obiective în interesul localităţii;
* înfiinţarea unor agenţi economici sau contribuţii personale deosebite la dezvoltarea celor existenţi, cu urmări favorabile în valorificarea potenţialului economic şi a forţei de muncă din comună;
* înfiinţarea unor obiective de interes naţional sau contribuţii personale deosebite pentru dotarea şi modernizarea celor existente ;
* crearea de lucrări deosebite pe linie de cultură sau artă românească şi universală, contribuţii deosebite la dotarea şi dezvoltarea instituţiilor culturale existente în localitate.

 Persoanele care primesc titlul de ˮCetăţean de onoareˮ se vor înscrie în cartea de onoare a Consiliului Local Pianu, urmând să primească o diplomă şi o plachetă cu menţiunea ˮCetăţean de onoareˮ.

 Retragerea titlului de ˮCetăţean de onoareˮ se face pentru faptele care aduc atingere demnităţii şi prestigiului colectivităţii, intereselor economice şi sociale sau culturale ale localităţii. Acordarea şi retragerea titlului de ˮCetăţean de onoareˮ se face prin hotărârea Consiliului Local la propunerea primarului.

 ***ART.17.*** Cetăţenii comunei Pianu, jud. Alba au dreptul de a participa prin modalităţile prevăzute de lege la viaţa politică, economică, socială şi cultural sportivă din comună.

 ***ART.18.*** Cetăţenii comunei sunt consultaţi, prin referendum, cu privire la problemele de interes deosebit, potrivit legii. Consultarea cetăţenilor se poate face şi prin adunări populare.

 ***ART.19.*** Conform prevederilor OUG nr. 57/2019, art. 248 alin. (1) - (6) cetățenii comunei Pianu pot fi consultați și prin adunări cetățenești organizate pe sate, în mediul rural. Convocarea şi organizarea adunărilorcetățenești se face de către primar la iniţiativa acestuia ori a unei treimi din numărul consilierilor în funcţie.

 Convocarea adunării cetățenești se face prin aducerea la cunoștință publică a scopului, datei și a locului unde urmează să se desfășoare aceasta.

 Adunarea cetățenească este valabil constituită în prezenta majorității cetățenilor cu drept de vot și adoptă propuneri cu majoritatea celor prezenți.

 Propunerile se consemnează într-un proces-verbal și se înaintează primarului, care le supune dezbaterii consiliului local în prima ședință, în vederea stabilirii modalităților concrete de realizare și de finanțare, dacă este cazul.

 ***ART.20.*** Primarul are obligaţia de a aviza propunerile şi de a le înainta consiliului la prima şedinţă pentru a hotărî. Soluţia adoptată de consiliu se aduce la cunoştinţa publică prin grija secretarului.

 ***ART.21.*** Potrivit art. 289, alin. (1), OUG nr. 57/2019 Codului Administrativ, patrimoniul unităţii administrativ-teritoriale este alcătuit din bunurile mobile şi imobile aflate în proprietatea publică şi în proprietatea privată ale acesteia, precum şi drepturile şi obligaţiile cu caracter patrimonial.

 Inventarul bunurilor care alcătuiesc domeniul public al unității administrativ-teritoriale se întocmește și se actualizează de către o comisie special constituită, condusă de autoritatea executivă ori de o altă persoană împuternicită să exercite atribuțiile respective, după caz.

 Comisia prevăzută la alin. (2), art. 289, alin. (1), OUG nr. 57/2019 Codului Administrativ, se constituie prin dispoziția fiecărei autorități executive a unității administrativ-teritoriale.

 Comisia prevăzută la [alin (2)](https://lege5.ro/Gratuit/gm2dcnrygm3q/codul-administrativ-din-03072019?pid=291969834&d=2020-02-06#p-291969834) are obligația să actualizeze inventarul bunurilor care alcătuiesc domeniul public al unității administrativ-teritoriale în termen de cel mult 90 de zile de la modificarea regimului juridic al bunurilor respective.

 Inventarul bunurilor unităţilor administrativ-teritoriale se însușesc prin Hotărâre de către Consiliul Local, diferențiat, în funcție de domeniul public/respectiv, domeniul privat.

 Prin HCL nr. …….. a fost însușit inventarul bunurilor care alcătuiesc domeniul public al Comunei Pianu, iar prin HCL nr. ………. a fost aprobat inventarul bunurilor care alcătuiesc domeniul privat al Comunei Pianu.

 ***ART.22.*** Bunurile aflate în proprietatea publică a unităţii administrativ- teritoriale şi cele din proprietatea privată a acesteia, pot fi date în administrare regiilor autonome şi instituţiilor publice, pot fi concesionate ori închiriate, în condiţiile legii, sau pot fi atribuite în folosinţă gratuit pe termen limitat, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.

 De asemenea, consiliul local hotărăşte cu privire la cumpărarea şi vânzarea bunurilor care fac parte din domeniul privat de interes local, în condiţiile legii.

 Vânzarea, concesionarea şi închirierea se fac prin licitaţie publică, potrivit prevederilor legale.

 ***ART.23.*** În condiţiile legii, consiliul local poate hotărî cooperarea sau asocierea cu persoane juridice române ori străine, cu organizaţii neguvernamentale şi cu alţi parteneri sociali, în vederea finanţării şi realizării în comun a unor acţiuni, lucrări, servicii sau proiecte de interes public local, precum şi stabilirea unor relaţii de parteneriat cu unităţi administrativ-teritoriale similare din alte ţări.

 De asemenea, Consiliul Local poate hotărî cooperarea sau asocierea cu alte autorităţi ale administraţiei publice locale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

 ***ART.24.*** Consiliul Local al comunei Pianu, prin hotărâre, poate aproba aderarea Comunei Pianu la Asociaţia Comunelor din România şi la Filiala Judeţeană Alba a Asociaţiei Comunelor din România.

 ***ART.25.*** Consiliul local Pianu are iniţiativa în atribuirea şi schimbarea denumirilor unor instituţii publice de interes local, a străzilor şi altor obiective locale, pe care le înaintează organelor abilitate de lege pentru aprobare.

 ***ART.26.*** Însemnele specifice localităţiilor arondate comunei Pianu şi utilizarea acestora se sestabilesc în condiţiile legii.

 ***ART.27.*** Adoptarea şi modificarea Statutului comunei Pianuse face prin hotărârea Consiliului Local Pianu cu votul majorităţii consilierilor locali în funcţie.

P R I M A R, SECRETAR GENERAL,

 Ing. Jr. Petruse Marin Ioan Jr. Catargiu Camelia Crsitina

Intocmit,

Insp. Gabriela Bodea

Pianu,

\_\_\_\_\_\_\_\_\_\_\_ 2020

Nr. \_\_\_/\_\_\_\_\_

**RAPORT**

la proiectul de hotărâre privind aprobarea

Statutului comunei Pianu judeţul Alba

 Avand în vedere prevederile din Ordonanţa Guvernului României nr. 53/2002 privind statutul - cadru al unităţii administrativ-teritoriale, aprobata prin Legea nr. 96/2003, care stipulează:

 „ART. 1

 (1) Prezenta ordonanţă are ca obiect stabilirea Statutului-cadru al unităţilor administrativ-teritoriale din România.

(2) Unităţile administrativ-teritoriale din România cărora li se aplică prevederile prezentului statut sunt comunele, oraşele, municipiile şi judeţele.

 ART. 2

 (1) Comuna este unitatea administrativ-teritorială de bază, care cuprinde populaţia rurală reunită prin comunitate de interese şi tradiţii. Comuna este alcătuită din unul sau mai multe sate componente, în funcţie de condiţiile economice, social-culturale, geografice şi demografice. Unul dintre satele componente este reşedinţă a comunei.

(2) În satul reşedinţă de comună îşi au sediul autorităţile administraţiei publice locale şi sunt grupate, de regulă, celelalte autorităţi şi instituţii publice reprezentative pentru comuna respectivă.

 ART. 5

(1) Comunele, oraşele şi judeţele sunt persoane juridice de drept public. Ele au patrimoniu propriu şi capacitate juridică deplină.

(2) Unităţile administrativ-teritoriale pot intra în raporturi juridice cu alte autorităţi sau instituţii publice, cu persoane juridice române sau străine, indifferent de natura acestora, precum şi cu persoane fizice, în condiţiile legii.

 ART. 6

 Statutul fiecărei unităţi administrativ-teritoriale cuprinde date şi elemente specifice, care au rolul de a o individualiza în raport cu alte unităţi similare,

privitoare la:

a) întinderea teritoriului administrativ, delimitarea teritorială a unităţii administrativ- teritoriale, satele componente, iar în cazul oraşelor, satele aparţinătoare şi localităţile componente, amplasarea acestora, prezentată grafic şi descriptiv, distanţa dintre satele componente, respectiv aparţinătoare, şi localităţile componente;

b) determinarea colectivităţii asupra căreia se exercită autoritatea consiliului local şi a primarului; date privind înfiinţarea acesteia, prima atestare documentară, evoluţia istorică;

c) populaţia unităţii administrativ-teritoriale, făcându-se menţiune cu privire la componenţa etnică - în vederea aplicării dispoziţiilor privitoare la dreptul cetăţenilor aparţinând unei minorităţi naţionale de a folosi limba maternă în administraţia publică locală, cuprinse în OUG 57/2018 Cod Administrativ, precum şi la ocupaţie, defalcate pe sate componente, respective aparţinătoare, şi localităţi componente;

d) localitatea de reşedinţă;

e) autorităţile administraţiei publice locale, sediul acestora;

f) căile de comunicaţie existente şi categoria acestora;

g) date privitoare la principalele instituţii din domeniul educaţiei, culturii, sănătăţii, asistenţei sociale, presei, radioului, televiziunii şi altele asemenea;

h) principalele funcţiuni economice, capacităţi de producţie diversificate din sectorul secundar şi terţiar, precum şi din agricultură;

i) serviciile publice existente;

j) patrimoniul public şi privat, componenţa şi întinderea acestuia;

k) partide politice şi sindicate, care îşi desfăşoară activitatea în unitatea administrativ- teritorială.

 ART. 7

 În statut se precizează rangul unităţii administrativ-teritoriale, stabilit potrivit prevederilor Legii nr. 351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi.

ART. 8

 Statutul precizează autorităţile administraţiei publice locale, sediul acestora, numărul şi structura politică a membrilor consiliului local, precum şi data constituirii acestuia.

 ART. 10

 Prin statut se stabilesc criteriile potrivit cărora se poate conferi persoanelor fizice române sau străine, cu merite deosebite pe plan politic, economic, social, cultural, sau altor persoane importante, reprezentative pentru comuna, oraşul sau judeţul respectiv, titlul de cetăţean de onoare, drepturile de care se bucură aceste persoane, precum şi condiţiile de pierdere sau de retragere a acestui titlu.

ART. 11

 În statut se precizează că locuitorii comunei sau oraşului sunt consultaţi, în condiţiile legii, prin referendum, asupra problemelor de interes deosebit din unitatea administrativ- teritorială şi se enumeră problemele specifice apreciate ca fiind de interes deosebit, precum şi faptul că referendumul local se poate organiza în toate satele şi localităţile componente ale comunei sau oraşului ori numai în unele dintre acestea.

ART. 12

(1) Cetăţenii comunei sau oraşului pot fi consultaţi şi prin adunări cetăţeneşti organizate pe sate, în mediul rural, şi pe cartiere sau străzi, în mediul urban.

(2) Convocarea şi organizarea adunărilor cetăţeneşti se fac de către primar, la iniţiativa acestuia ori a unei treimi din numărul consilierilor în funcţie.

(3) Convocarea adunării cetăţeneşti se face prin aducerea la cunoştinţă publică a scopului, datei şi a locului unde urmează să se desfăşoare aceasta.

(4) Adunarea cetăţenească este valabil constituită în prezenţa majorităţii reprezentanţilor familiilor şi adoptă propuneri cu majoritatea celor prezenţi.

(5) Propunerile se consemnează într-un proces-verbal şi se înaintează primarului, care le va supune dezbaterii Consiliului Local în prima şedinţă, în vederea stabilirii modalităţilor concrete de realizare şi de finanţare, dacă este cazul.

(6) Soluţia adoptată de consiliul local se aduce la cunoştinţă publică prin grija secretarului.

ART. 13

 În afara referendumului local sau a adunărilor cetăţeneşti, în statut se pot prevedea şi alte forme de consultare directă a cetăţenilor, potrivit unor eventuale tradiţii locale, şi se va descrie modul de organizare şi desfăşurare a acestora.

ART. 14

(1) Potrivit legii, patrimoniul unităţii administrativ-teritoriale este alcătuit din bunurile mobile şi imobile aflate în proprietatea publică şi în proprietatea private ale acesteia, precum şi drepturile şi obligaţiile cu caracter patrimonial.

(2) Bunurile care aparţin unităţilor administrativ-teritoriale sunt supuse inventarierii anuale, în termen de 60 de zile de la data depunerii situaţiilor financiare anuale.

(3) Se constituie Comisia prevăzută la alin. (2), art. 289, alin. (1), OUG nr. 57/2019 Codului Administrativ, prin dispoziția fiecărei autorități executive a unității administrativ-teritoriale.

 (4) Comisia are obligația să actualizeze inventarul bunurilor care alcătuiesc domeniul public al unității administrativ-teritoriale în termen de cel mult 90 de zile de la modificarea regimului juridic al bunurilor respective.

(5) Inventarul bunurilor unităţilor administrativ-teritoriale se însușesc prin Hotărâre de către Consiliul Local, diferențiat, în funcție de domeniul public/respectiv, domeniul privat.

(6) Inventarul bunurilor unităţilor administrativ-teritoriale se constituie într-o anexă la statut, care se actualizează anual.

(7) Creşterea sau diminuarea patrimoniului va fi temeinic justificată pentru fiecare caz, în note explicative anexate la inventar.

ART. 15

(1) Prin statut se stabilesc criteriile pe baza cărora bunurile aflate în proprietatea publică a unităţii administrativ-teritoriale şi cele din proprietatea privată a acesteia pot fi date în administrare regiilor autonome şi instituţiilor publice, pot fi concesionate ori închiriate în condiţiile legii sau pot fi atribuite în folosinţă gratuită pe termen limitat persoanelor juridice fără scop lucrativ care desfăşoară activitate de binefacere sau de utilitate publică ori serviciilor publice.

(2) Prin statut se stabilesc criteriile pe baza cărora consiliile locale şi consiliile judeţene hotărăsc cu privire la cumpărarea unor bunuri ori la vânzarea bunurilor aflate în proprietatea privată a unităţii administrativ-teritoriale, în condiţiile legii.

 (3) Vânzarea, concesionarea şi închirierea se fac prin licitaţie publică, potrivit prevederilor legale.

ART. 16

Statutul stabileşte condiţiile de realizare a cooperării sau asocierii cu persoane juridice române ori străine, cu organizaţii neguvernamentale şi cu alţi parteneri sociali, în vederea finanţării şi realizării în comun a unor acţiuni, lucrări, servicii sau proiecte de interes public local, precum şi de stabilire a unor relaţii de parteneriat cu unităţi administrativ- teritoriale similare din alte ţări.

ART. 17

Statutul cuprinde menţiuni privind cooperarea sau asocierea cu alte autorităţi ale administraţiei publice locale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.

ART. 18

Statutul cuprinde, potrivit dispoziţiilor legale în vigoare, modalitatea de atribuire şi schimbare a denumirilor de străzi, pieţe şi de obiective de interes public local.

ART. 19

Prin statut se stabilesc, în condiţiile legii, însemnele specifice ale localităţii şi modalităţile de utilizare a acestora.

* Având în vedere prevederile legii nr. 350/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi;
* Având în vedere prevederile art. 129 alin. (2) litera „a-e” și alin. (3), litera „a” din OUG nr. 57/2019 Privind Codul Administrativ care menţionează printre atribuţiile consiliului local şi pe aceea de a aproba statutul comunei;

 Consider că proiectul de hotărâre privind aprobarea Statutului comunei Pianu, judeţul Alba, se încadrează în normele legale şi este temeinic.

 Intocmit,

 Insp. Gabriela Bodea